Saudiya Arabistoni podshohi Salmon bin Abdulaziz Ol Saud 23 martdan shaharlar aholisining harakatlanishiga taqiqlov kiritilishi haqidagi farmonni qabul qildi. Foto: Anadolu Agency Komendantlik soati koronavirus tarqalishi oldini olish maqsadida kechki soat 19dan ertalabki soat 6gacha 21 kun davomida amal qiladi. Avvalroq koronavirus epidemiyasi sababli mamlakatdagi barcha masjidlarda jamoat namozlarini ado etish taqiqlangandi. Oxirgi kunlarda podshohlikda koronavirusga chalinganlar soni keskin ko‘payib ketdi. Ayni vaqtda mamlakatda kasallikka chalinganlar soni 511 nafarni tashkil qilmoqda.